У Вікіпедыі ёсць артыкулы пра іншых людзей з імем Вераніка.

**Ве́раніка Ві́ткава** (чэшск.: Veronika Vítková; 9 снежня 1988, Врхлабі, Чэхаславакія) — чэшская біятлоністка. Сярэбраны прызёр зімовых Алімпійскіх гульняў 2014 года ў змяшанай эстафеце, двухразовая чэмпіёнка свету па біятлоне сярод юніёраў (2006, 2009).

Сям'я
-----

Здэнек Віцька, яе дзядзька па бацьку — дзеючы біятланіст, бронзавы прызёр чэмпіянату свету (2003), чэмпіён Еўропы (2000), цётка па маці — лыжніца, удзельніца зімовых Алімпійскіх гульняў у Нагана — Яна Шалдава-Сухардава. Дзве малодшыя сястры Веранікі таксама спартсменкі.

Спартыўная кар'ера
------------------

У біятлон прыйшла ў 10 гадоў, да гэтага займалася лыжамі. У 2004 стала членам зборнай каманды. У 2005 упершыню выступіла на міжнародных спаборніцтвах. На юніёрскім чэмпіянаце свету 2006 выйграла індывідуальную гонку дзяўчын (10 км). У сезоне 2006—2007 з'явілася на спаборніцтвах сусветнага кубка. У сезоне 2007—2008 упершыню патрапіла ў трыццатку лепшых, заняўшы 14-е месца ў індывідуальнай гонцы. На чэмпіянаце свету сярод юніёраў, які праходзіў у 2008 годзе ў Рупольдзінгу, стала другой ў праследаванні.

У сезоне 2008/2009 яшчэ дзесяць разоў заняла месца ўжо сярод сарака лепшых, паказаўшы лепшы вынік у кубкавай кар'еры — 5-е месца ў індывідуальнай гонцы на чэмпіянаце свету ў карэйскім Пхёнчхане. На юніёрскім сусветным першынстве 2009 у Кенмары выйграла эстафету і стала другой ў праследаванні. Па выніках сезона 2008/2009 была выбрана лепшай біятланісткай Чэхіі.

Улетку 2009 года перанесла хваробу, якая сарвала трэнеровачны працэс, што стала прычынай няўдалага выступлення на этапах Кубка свету 2009/2010.

Кубак свету
-----------

* 2007/2008 — **60-е месца** (18 ачкоў)
* 2008/2009 — **36-е месца** (196 ачкоў)
* 2009/2010 — **63-е месца** (53 ачка)
* 2010/2011 — **43-е месца** (139 ачкоў)
* 2011/2012 — **25-е месца** (336 ачкоў)
* 2012/2013 — **16-е месца** (511 ачкоў)

| Вынікі выступленняў у Кубку свету 2012/2013 |
| --- |
|  |
| 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2012/13 Вынікі** | Сцяг ШвецыіЭстэрсунд | Сцяг АўстрыіХохфільцэн | Сцяг СлавенііПаклюка | Сцяг ГерманііАберхоф | Сцяг ГерманііРупольдзінг | Сцяг ІталііАнтхольц | Сцяг Чэхіі**ЧС Нове-Места** | Сцяг НарвегііХалменколен | Сцяг РасііСочы | Сцяг РасііХанты-Мансійск |
| Ачкоў | Месца | Зм | Інд | Спр | Пр | Спр | Пр | Эст | Спр | Пр | МС | Эст | Спр | Пр | Эст | Спр | МС | Спр | Пр | Эст | Зм | Спр | Пр | Інд | Эст | МС | Спр | Пр | МС | Інд | Спр | Эст | Спр | Пр | МС |
| **384** | **14** | **3** | 31 | **9** | **7** | 52 | 42 | **10** | **8** | **5** | 16 | 11 | 16 | **2** | **3** | 20 | 17 | 47 | 23 | 15 | **3** | **10** | **8** | 14 | **10** | 19 | 53 | DNS | 14 | 70 | — | — | — | — | — |

 |

Зноскі
------

1. ↑  Olympedia — 2006.<a href='https://wikidata.org/wiki/Track:Q95606922'></a>
2. ↑  Podle očekávání: Vítková je poprvé nejlepší biatlonistkou sezony

Спасылкі
--------

* Афіцыйны сайт Архівавана 17 лютага 2013.  (чэшск.)
* 

* Вераніка Віткава — профіль на сайце IBU (англ.)
* Petite, shy by nature, but with a strong will to succeed(недаступная спасылка), Portrait of Veronika Vitkova — Part II Архівавана 21 ліпеня 2012. — артыкулы на сайце IBU  (англ.)

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |
| Тэматычныя сайты | biathlon.com.ua · FIS (лыжныя гонкі) · IBU · Olympedia · Olympic Channel · МАК · Алімпійскі камітэт Чэхіі |